Ca
di vincj agns, tal 2036, inte Comunitât Autonome Basche il 49,5% al
fevelarà par euskara, il 16,7% al varà une cognossince passive di
cheste lenghe e il 33,8% al fevelarà par castilian a front di une
situazion che, in dì di vuê, e viôt il 36,4% te prime categorie,
il 19,3% te seconde e il 44,3% te tierce. Cheste proiezion si le
cjate tal document là che il guvier de Comunitât Autonome Basche al
fisse lis prioritâts de politiche linguistiche pai prossims vincj
agns. La prime di chestis prioritâts e je di mantignî almancul lis
azions metudis in cjamp fin cumò. Cun di fat, ancje se no si ves di
rivâ a fâ di plui e miôr, il lavôr fat massime sui fruts dai agns
‘80 incà al à permetût di formâ simpri plui zovins par euskara
al pont che za in dì di vuê, se si cjale ae popolazion sot dai 25
agns, il 73,2% al è in stât di fevelâ par euskara, il 15,5% lu
capìs ma no lu fevele e a pene l’11,3% al fevele dome par
castilian.
Font:
El Diario,
08/06/16
scn_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn spa_Latn unk